
ЕЎРАЗІЙСКІ МІЖУРАДАВЫ САВЕТ


РАШЭННЕ

	«15» жніўня 2025 г.
	         № 2  
	     г. Чалпон-Ата




Аб змяненні Рашэння Калегіі Еўразійскай эканамічнай 
камісіі ад 14 студзеня 2025 г. № 6
У адпаведнасці з пунктам 30 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), прыняўшы пад увагу інфармацыю аб узгодненай пазіцыі дзяржаў – членаў Еўразійскага эканамічнага саюза па пытанні аб неабходнасці ўнясення змяненняў у Правілы рэалізацыі агульнага працэсу «Фарміраванне зборніка прынятых папярэдніх рашэнняў мытных органаў дзяржаў – членаў Еўразійскага эканамічнага саюза па класіфікацыі тавараў», зацверджаныя Рашэннем Калегіі Еўразійскай эканамічнай камісіі ад 14 студзеня 2025 г. № 6 (далей – Правілы), Еўразійскі міжурадавы савет вырашыў:
1. Калегіі Еўразійскай эканамічнай камісіі прыняць рашэнне аб унясенні ў Правілы змяненняў, якія прадугледжваюць магчымасць выканання Рэспублікай Беларусь і Расійскай Федэрацыяй працэдуры далучэння да агульнага працэсу «Фарміраванне зборніка прынятых папярэдніх рашэнняў мытных органаў дзяржаў – членаў Еўразійскага эканамічнага саюза па класіфікацыі тавараў», не раней за 6 месяцаў з даты ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага саюза ад 11 красавіка 2017 года, які ў тым ліку прадугледжвае ўнясенне змяненняў у артыкулы 27 і 370 Мытнага кодэкса Еўразійскага эканамічнага саюза.
2. Устанавіць, што Рашэнне Калегіі Еўразійскай эканамічнай камісіі ад 14 студзеня 2025 г. № 6 уступае ў сілу з даты ўступлення ў сілу рашэння Калегіі Еўразійскай эканамічнай камісіі аб унясенні змяненняў у Правілы ў адпаведнасці з пунктам 1 гэтага Рашэння.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

